text: Hátíðarligar prógvhandanir vóru á Glasi í dag, har eini 450 ungdómar endaðu sína skúlagongd á Glasi. 294 næmingar á gymnasialum miðnámi og eini 150 næmingar og lærlingar á yrkisnámi fingu prógv.
text: #000001
text: Prógvhanadanirnar vóru skipaðar í trý umfør – kl. 11, kl. 13 og kl. 15. Foreldur, systkin, makar, ommur, abbar og onnur avvarandi savnaðust í stóra atrium rúminum, sum er miðdepilin í stóra bygninginum. Har sóu tey flokkarnar av næmingum og lærlingum ganga oman á pallin niðast í atrium har tey sessaðust. Felagssangur, kórsangur, røða rektarans, røða studenta og sjálvar prógvhandanirnar gjørdu løturnar bæði hátíðarligar og hugfarsligar. Síðani fóru flokkarnir til myndatøkur, meðan kaffi og okkurt gott afturvið varð borðreitt á 3. hædd. Her savnaðust fólk til prát og lukkuynskingar.
text: #000002
text: Vit á Glasi takka fyri tíðina, hesi 450 ungdómarnir hava ríka okkara skúla, ynskja tykkum øllium til lukku og alt tað besta framyvir.
text: #000004